માનવમિત્ર, અમદાવાદ : ગુજરાતમાં છેલ્લા કેટલાક દિવસોથી પરપ્રાંતીયો પર હુમલા, હિંસા અને તેમની હિજરતના બનાવો સામે આવી રહ્યા છે, ત્યારે બીજીબાજુ, ગુજરાતનું રાજકારણ પણ ગરમાતાં હવે વરવું રૂપ ધારણ કર્યું હોય તેમ જણાય છે. કોંગ્રેસ-ભાજપ એકબીજા પર આક્ષેપો-પ્રતિઆક્ષેપો કરી રહ્યા છે. ત્યારે જેના પર હિંસાનો આરોપ લગાવવામાં આવ્યો છે એવી ઠાકોર સેનાએ આજે નીતિન પટેલ પર મોટો અને ગંભીર આરોપ લગાવ્યો છે કે, રાજયમાં પરપ્રાંતીયો પર હુમલા અને હિંસા માટે નીતિન પટેલ જવાબદાર છે. રાજકીય લાભ લેવા અને મુખ્યમંત્રી બનવા માટે તેમણે આ રમત રમી છે.